Družba Braća Hrvatskoga Zmaja

**Družba »Braća Hrvatskoga Zmaja«** (akr. DBHZ, lat. *Ordo fratres draconis croatici*) je hrvatsko bratstvo i kulturna udruga utemeljena na načelima prijateljstva, bratstva, dragovoljnosti, kolektivnog rada i odlučivanja, sa svrhom da čuva i obnavlja hrvatsku kulturnu baštinu i oživljuje uspomenu na događaje iz hrvatske prošlosti i na zaslužne Hrvate.

## Historija
Družbu su u Zagrebu formalno osnovali 16. studenoga 1905. godine Emilij Laszowski i Velimir Deželić stariji, mada ona tradiciju vuče od hrvatskih vitezova zmajskoga reda *Ordo equestris draconis* (Red zmajskih vitezova) hrvatsko-ugarskoga kralja Žigmunda Luksemburškoga, viteškog reda utemeljenog 1408. godine, u kojem su tada većinu činili hrvatski plemići. Njihovi potomci iz tadašnjeg dijela plemstva su Družbu smatrali nastavkom nekadašnjeg viteškog reda. Kao osnovnu zadaću je Družba navela čuvanje "hrvatske katoličke kulture i domovine od nevjernika i krivovjeraca".

Pravila Družbe potvrđena su 1906. godine, ali su više puta mijenjana i dopunjavana. Rad Družbe vodi Meštarski zbor koji se prema sadašnjim pravilima sastoji od Velikog meštra i 10 meštara, a bira se na 5 godina.

U svojim je redovima Družba imala velik broj istaknutih imena hrvatske kulture i javnoga života; sudaca, odvjetnika, gospodarstvenika, svećenika, osoba koje su radile u državnoj i gradskoj upravi, te osoba mnogih drugih zanimanja.

Za vrijeme NDH je osnovan »Vitežki red hrvatskog zmaja«, te je tako prestala postojati Družba braće hrvatskoga zmaja u Zagrebu, temeljem § 4. Zakonske odredbe o osnivanju »Vitežkog reda hrvatskoga zmaja« od 11. ožujka 1943.

Nakon propasti NDH i uspostave komunističke Jugoslavije, Družbi je poonovno prekinut rad, ovaj put odlukom vlasti tadašnje NR Hrvatske od 4. ožujka 1946., a cjelokupna imovina je konfiscirana.

Rad Družbe je obnovljen nakon prvih višestranačkih izbora u Hrvatskoj 1990. i dolaska HDZ na vlast, čiji će istaknuti članovi i simpatizeri imati važnu ulogu u djelovanju Družbe tokom sljedećih nekoliko godina.

## Veliki meštri
# Emilije pl. Laszowski, Prazmaj Brloški i Ozaljski (1905–35)
# Milutin Mayer, Zmaj Svetohelenski (1936–41)
# Mladen Deželić, Zmaj Kolokočki IV. (1943–45)
# Antun Bauer, Prazmaj Vučedolski (1990–92)
# Đuro Deželić, Zmaj Kolokočki V. (1992–93)
# Juraj Kolarić, Zmaj Hrašćanski od Sv. Jurja u Trnju (1993–2001)
# Matija Salaj, Zmaj Starovukovarski (2001–06)
# Dragutin Feletar, Zmaj Velikootočki (2006–11)
# Nevio Šetić, Zmaj od Istre (2011-21)
# Mislav Grgić, Zmaj Strossmayerski (od 2021)

## Istaknuti članovi
* Zvonimir Šeparović, Zmaj Korčulanski IV.
* Milan Bandić, Zmaj od Kamenitih vrata IV.
* Otto von Habsburg-Lothringen, Zmaj od Otave
* Karl von Habsburg-Lothringen, Zmaj Karlštatski

## Povezano
* Red zmajskih vitezova
* viteški redovi
* Milutin Mayer

## Izvori

## Literatura
* Kolarić, Juraj. *Deset godina djelovanja obnovljene družbe "Braća Hrvatskoga Zmaja" : (1990.-2001.) *, Družba "Braća Hrvatskoga Zmaja", Zagreb, 2001., 
* Pravila i Ordo draconicus Družbe "Braća Hrvatskoga Zmaja", 1990., signatura u NSK 691.083
* Machala, Marijan, (ur.) *Prigodnica : Družba "Braća Hrvatskoga Zmaja" 1905.- 16. XI. 2005.*, 2. izd., Družba "Braća Hrvatskoga Zmaja", Zagreb, 2005., 

## Vanjske veze
* Družba »Braća Hrvatskoga Zmaja«, službeno mrežno mjesto